Louis-Nazaire Bégin

Louis-Nazaire Bégin (født 10. januar 1840 i La Pointe-Lévis i provinsen Québec i Canada, død 19. juli 1925 i Québec) var en av den katolske kirkes kardinaler. Han var erkebiskop av Québec (1898–1925). Han ble kreert til kardinal av pave Pius X i 1914. 

Liv og virke
Prest
Louis-Nazaire Bégin studerte katolsk teologi og filosofi i Quebec,  Roma og Innsbruck. Han ble ordinert til prest den 10. juni 1865, og tok doktorgrad i teologi fra Innsbruck et år senere. Fra 1868 til 1877 underviste han ved Laval-universitetet i Quebec, fra 1877 til 1884 var han prefekt for Quebec-seminaret, og fra 1884 til 1888 ledet han en statlig skole.
Bisdkop av Chicoutimi
Pave Leo XIII utnevnte ham til biskop av Chicoutimi den 1. oktober 1888. Den 21. oktober samme år ble han ordinert til biskop av erkebiskopen av Quebec, kardinal Elzéar-Alexandre Taschereau. Medkonsekrerende var biskopen av Trois-Rivières, Louis-François Richer dit Laflèche, og biskopen av Rimouski, Jean Laforce-Langevin.

Den 18. desember 1891 trakk han seg fra Chicoutimi bispedømme og ble utnevnt til titulærbiskop av Cyrene. 
Koadjutorerkebiskop av Quebec
Den 22. mars 1892 ble han koadjutorerkebiskop, og i 1894 apostolisk administrator, av erkebispedømmet Quebec. 

Erkebiskop av Quebec
Ved kardinal Taschereaus død den 12. april 1898 ble erkebiskop Louis-Nazaire Bégin to dager etter hans etterfølger som erkebiskop av Quebec.

Kardinal
Den 25. mai 1914 opphøyde pave Pius X ham til kardinalkollegiet som kardinalprest med Santi Vitale, Valeria, Gervasio e Protasio som tittelkirke. 

Som erkebiskop fordømte han sterkt modernismen, jazzmusikk, dans og kino (som han beskrev som «alvorlige farer, om ikke nære foranledninger, for dødssynd»), det hemmelige salg av brennevinTIME Magazine. Begin 27. juli 1925 og den frivole klesmote for moter.TIME Magazine. In Quebec 22. september 1924

Han kom for sent til konklavene i 1914 og 1922 på grunn av den lange reisetiden.

Han ble rammet av uremi etterfulgt av lammelseTIME Magazine. Milestones 27. juli 1925  den 12. juni 1925. Han døde fem uker etter, den 18. juli, i en alder av 85 år. Kroppen hans lå på lit-de-parade i kapellet i hans bisperesidens, bevoktet av en avdeling av de pavelige zouaver. Han ble gravlagt i krypten i katedralbasilikaen i Quebec den 25. juli.

Louis-Nazaire Bégin døde 19. juli 1925 i Quebec og ble gravlagt i krypten i sin katedral.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Biskop Armand-François-Marie de Charbonnel, O.F.M. Cap. (1802-1891) *1850
 Erkebiskop John Joseph Lynch, C.M. (1816-1888) *1859
 Kardinal Elzéar-Alexandre Taschereau (1820-1898) *1871
 Erkebiskop Louis Nazaire Bégin (1840-1925) *1888www.catholic-hierarchy.org beginl, lest 19. mars 2022
 Referanser 

 Eksterne lenker 
 The Cardinals of the Holy Roman Church

Kategori:Canadiske kardinaler
Kategori:Canadiske katolske biskoper
Kategori:Personer fra Chaudière-Appalaches
Kategori:Fødsler i 1840
Kategori:Dødsfall i 1925
Kategori:Linjen Rebiba